พายุฝนถล่มอีสานอ่วม อุตุฯเตือนอากาศร้อนจัด คุณยายเมืองชลช็อกดับ
 ที่ จ.มหาสารคาม พายุฝนพร้อมลมแรงพัดเสาไฟฟ้าแรงสูงหักโค่นไฟดับเป็นวงกว้าง ส่วนที่ จ.ชลบุรี หญิงชราดูแลสำนักสงฆ์นอนเสียชีวิตในศาลา คาดสาเหตุมาจากอากาศที่ร้อน ที่ตัวเมืองเชียงใหม่อุณหภูมิสูงถึง 42 องศาเซลเซียส ประชาชนต้องหนีร้อนเข้าไปตากแอร์ในห้าง ด้านอุตุนิยมวิทยาเตือนช่วงนี้อากาศร้อนจัดควรงดทำกิจกรรมกลางแจ้งตอนกลางวัน,พายุฤดูร้อนพัดถล่มเปิดเผยเมื่อเช้าวันที่ 20 เม.ย. ผู้สื่อข่าวรายงานเกิดพายุฝนฟ้าคะนองและพายุหมุนรุนแรงที่บ้านห้วยยางชัยพร หมู่ 11 ต.โพนสูง อ.ไชยวาน จ.อุดรธานี ทำให้ ร.ร.บ้านห้วยยางชัยพร อาคารเรียนและบ้านพักครูพังเสียหาย นายวิทรู ฤทธิ์มนตรี ผญบ.หมู่ 11 บ้านชัยพร เผยว่า นอกจากโรงเรียนได้รับความเสียหายแล้ว พายุหมุนยังสร้างความเสียหายให้กับบ้านเรือนราษฎรทั้ง ต.โพนนสูง มากกว่า 100 ครัวเรือน ที่เสียหายหนักคือหมู่ 11 บ้านเรือนชาวบ้านเสียหาย 40 หลัง และยังมีผู้ได้รับบาดเจ็บทราบชื่อนางใส ภูมิสมศรี อายุ 65 ปี บาดเจ็บที่แขนซ้าย ส่วนที่ ต.โพนสูง มีหลายหมู่บ้าน ที่ได้รับความเสียหาย ประกอบด้วยหมู่ 4, 5, 6, 7, 8 และหมู่ 11,จ.มหาสารคาม เกิดฝนฟ้าคะนองลมกระโชกแรงกว่า 20 นาที ทำให้ต้นไม้ล้ม และเสาไฟฟ้าแรงสูงหัก 5 ต้น เหตุเกิดทางโค้งถนนสายมหาสารคาม-กมลาไสย ก่อนถึง ร.ร.เกิ้งวิทยานุกูล บ้านเกิ้ง ต.เกิ้ง อ.เมืองมหาสารคาม ไฟฟ้าดับเป็นบริเวณกว้าง เจ้าหน้าที่ อบต.เกิ้ง ได้ใช้เลื่อยยนต์ตัดกิ่งไม้ที่ล้มพาดสายไฟ และขวางการจราจรออก การไฟฟ้าส่วน ภูมิภาคจังหวัดมหาสารคาม ตรวจสอบความเสียหายพร้อมเร่งซ่อมแซมอย่างเร่งด่วน,จ.ศรีสะเกษ ที่บ้านเสียว หมู่ 7 และหมู่ 14 ต.เสียว อ.เบญจลักษ์ ว่าที่ ร.ต.สุรจิต เอี่ยมธรรม นอภ.เบญจลักษ์ ส.อ.กิตติศักดิ์ บุญอ่อน ทหารชุด ชป.กกล.รส.จ.ศรีสะเกษ นำกำลังทหารตรวจสอบบ้านเรือนประชาชนใน ต.เสียว, หนองงูเหลือม, หนองฮาง และ ต.ท่าคล้อ ที่ได้รับผลกระทบจากพายุฤดูร้อน มีบ้านเรือนพังเสียหายรวม 37 หลัง คอกสัตว์เลี้ยง 4 หลัง วัด 1 แห่ง ที่ รพ.เบญจลักษ์เฉลิมพระเกียรติ 80 พรรษา ต้นแต้ขนาดใหญ่หักโค่นทับรถกระบะอีซูซุ ทะเบียน บร 1485 ศรีสะเกษ ของเจ้าหน้าที่โรงพยาบาลหลังคายุบกระจกหน้าแตก,ว่าที่ ร.ต.สุรจิต เอี่ยมธรรม นอภ.เบญจลักษ์ เผยว่า มีพื้นที่ได้รับผลกระทบ 4 ตำบล หลังเกิดเหตุได้สั่งให้เจ้าหน้าที่ฝ่ายปกครองร่วมกับเจ้าหน้าที่องค์กรปกครองส่วนท้องถิ่น ตรวจสอบบ้านเรือนประชาชนที่พังเสียหาย พร้อมช่วยเหลือประชาชนที่ได้รับผลกระทบในเบื้องต้นแล้ว,จ.กาฬสินธุ์ กลางดึกที่ผ่านมามีฝนตกหนัก มีพายุฤดูร้อนพัดอาคารบ้านเรือนของประชาชนได้รับความเสียหายจำนวนมาก ล่าสุดนายไกรสร กองฉลาด ผวจ.กาฬสินธุ์ มอบหมายให้นายวีระศักดิ์ ศรีโสภา รอง ผวจ.กาฬสินธุ์ และเจ้าหน้าที่สำรวจพื้นที่ความเสียหาย พบมีบ้านเรือนได้รับผลกระทบ 6 อำเภอ คือ อ.เมืองกาฬสินธุ์, อ.สหัสขันธ์, อ.คำม่วง, อ.สมเด็จ, อ.ดอนจาน และ อ.กมลาไสย มีบ้านเรือนเสียหายประมาณ 170 หลังคาเรือน,ที่ จ.นครพนม หลังสภาพอากาศแปรปรวนร้อนจัด อุณหภูมิสูงเกือบ 40 องศาเซลเซียส ตลอดสัปดาห์ที่ผ่านมา ส่งผลให้เกิดพายุฤดูร้อนพัดถล่มบ้านเรือนชาวบ้านพังเสียหาย ล่าสุดมีบ้านเรือนของชาวบ้าน ในพื้นที่ ต.นาถ่อน อ.ธาตุพนม จ.นครพนม ถูกพายุพัดพังเสียหายรวม 30 หลังคาเรือน มีเสียหายหนัก 5 หลัง พื้นที่ อ.ธาตุพนม ได้รับผลกระทบรวม 3 ครั้ง ในเดือนเดียวกัน มีบ้านเรือนของชาวบ้านได้รับความเสียหายกว่า 150 หลังคาเรือน,นายไมตรี ไตรติลานันท์ ผวจ.สุโขทัย พร้อมสมาชิกเหล่ากาชาดและส่วนราชการต่างๆ ลงพื้นที่ อ.ทุ่งเสลี่ยม หลังเกิดวาตภัยเมื่อวันที่ 18 เม.ย. ส่งผลให้บ้านเรือนประชาชน 5 ตำบล ประกอบด้วย ต.กลางดง, ต.ทุ่งเสลี่ยม, ต.ไทยชนะศึก, ต.เขาแก้ว–ศรีสมบูรณ์ และ ต.บ้านใหม่ชัยมงคล 42 หมู่บ้าน เกือบ 700 หลังคาเรือน ได้รับผลกระทบ และได้ประกาศให้พื้นที่ อ.ทุ่งเสลี่ยม เป็นเขตพื้นที่ประสบสาธารณภัยแล้ว,บ่ายวันเดียวกัน ร.ต.ท.อนุพงษ์ ดอกไม้ รอง สว. (สอบสวน) สภ.เสม็ด อ.เมือง จ.ชลบุรี รับแจ้งมีคนเสียชีวิตที่ศาลาฤาษีพุทธมงคล ภายในสำนักสงฆ์พรหมสุนทร หมู่ 5 ต.เสม็ด ไปตรวจสอบพบศพ น.ส.ขาเซี้ยม แซ่โค้ว อายุ 83 ปี เป็นคนดูแลสำนักสงฆ์พรหมสุนทร นอนเสียชีวิตในศาลา ตรวจตามร่างกายไม่พบบาดแผลและร่องรอยการต่อสู้ พระโพธิวโร ภิกขุ เจ้าสำนักสงฆ์พรหมสุนทร เผยว่า ผู้ตายเป็นคนดูแลสำนักสงฆ์มานานกว่า 20 ปี ก่อนเสียชีวิตยังให้ลูกศิษย์นำอาหารไปให้ คาดว่าคงเป็นเพราะอากาศร้อนและผู้ตายอยู่ในที่อุดอู้น่าจะหัวใจวายเฉียบพลัน,ส่วนที่ จ.สุพรรณบุรี ได้เกิดพายุฤดูร้อนพัดถล่มในหลายหมู่บ้านของ อ.ด่านช้าง ทำให้มีบ้านเรือนประชาชนเสียหายจำนวนหลายสิบหลังคาเรือน ที่ ต.ด่านช้าง อ.ด่านช้าง มีชาวบ้านได้รับผลกระทบ 3 หมู่ ได้แก่หมู่ 7 บ้านโป่งคอมไต้ มีบ้านเรือนได้รับความเสียหาย 13 หลังคาเรือน หมู่ 8 บ้านวังน้ำเขียว 7 หลังคาเรือน และ หมู่ 21 บ้านห้วยถ้ำ 10 หลังคาเรือน นางลำพอง วงษ์คำมี อายุ 45 ปี เผยว่า นั่งพักผ่อนกับครอบครัวในบ้าน จู่ๆก็เกิดลมแรงและฝนตกหนัก จากนั้นได้ยินเสียงกระเบื้องแตกตนและลูกๆต้องวิ่งหนีเอาชีวิตรอด อยู่ตรงนี้มา 30กว่าปี ยังไม่เคยเจอเหตุการณ์แบบนี้,นายวีรัส ประเศรษโฐ รอง ผวจ.ราชบุรี นาย ประยงค์ จันทเต็ง นอภ.จอมบึง ตรวจสอบความเสียหายบ้านเรือนประชาชนในพื้นที่ ต.แก้มอ้น และ ต.ด่านทับตะโก อ.จอมบึง หลังถูกพายุฤดูร้อนพัดถล่มเมื่อเย็นวันที่ 19 เม.ย. มีบ้านเรือนประชาชนเสียหายกว่า 100 หลังคาเรือน นายวีรัสได้สั่งการให้เร่งสำรวจความเสียหายเตรียมนำงบประมาณฉุกเฉินไปช่วยเหลือผู้ประสบวาตภัยอย่างเร่งด่วน,จ.ลำปาง อากาศร้อนจัดผิดปกติทำให้ถนนสายต่างๆ ในเขตเทศบาลนครลำปาง แทบจะไม่มีรถวิ่งเพราะประชาชนไม่อยากออกจากบ้านไปเจอกับอากาศที่ร้อน ด้านนายแพทย์ทรงวุฒิ ทรัพย์ทวีสิน ผอ.รพ.ลำปาง เผยว่า เวลานี้มีผู้สูงอายุเข้ามารักษาอาการป่วยเพิ่มมากขึ้นวันละไม่ตํ่ากว่า 500 คน ส่วนมากมีอาการอ่อนเพลียเนื่องจากสภาพอากาศที่ร้อนจัด อีกทั้งยังหายใจเอาอากาศที่มีฝุ่นละอองขนาดเล็กที่เกิดจากไฟป่าเข้าไปด้วย,สภาพอากาศ จ.พะเยา เช้าวันนี้ยังมีหมอกควันปกคลุมกระจายไปทั่ว ส่งผลให้อากาศร้อนอบอ้าว สำหรับสถานการณ์ไฟป่ายังคงเกิดขึ้นไปทั่วจังหวัด ผลการตรวจวัดคุณภาพอากาศในพื้นที่ ต.บ้านต๋อม อ.เมืองพะเยา พบปริมาณฝุ่นละออง ขนาดไม่เกิน2.5 ไมครอน (PM2.5) มีค่า 66 ไมโครกรัมต่อลูกบาศก์เมตร (Ug/m3) อยู่ในเกณฑ์เริ่มมีผลกระทบต่อสุขภาพแล้ว,ส่วนสภาพอากาศในตัวเมืองเชียงใหม่ ช่วงเที่ยงอุณหภูมิสูงถึง 40-42 องศาเซลเซียส ทำให้ประชาชนพาครอบครัวหนีร้อนไปเดินตามห้างสรรพสินค้าทั่วเมืองเชียงใหม่ และช่วงบ่ายได้เกิดฝนตกลงมาอย่างหนักนานกว่าครึ่งชั่วโมง ทำให้คุณภาพอากาศหรือฝุ่นละอองขนาดเล็ก หรือฝุ่น PM2.5 ถูกฝนซะล้างอากาศกลับมาดีขึ้นอีกครั้ง,อุตุนิยมวิทยา เผยประเทศไทยตอนบนมีอากาศร้อนจัดหลายพื้นที่ตลอดช่วงวันที่ 20-21 เม.ย. และ 25-26 เม.ย.มีฝนฟ้าคะนองกับลมกระโชกแรงบางแห่งบริเวณภาคตะวันออกเฉียงเหนือตอนล่าง ภาคเหนือตอนล่าง ภาคกลางภาคตะวันออก และภาคใต้ ส่วนในวันที่ 22-24 เม.ย. ภาคตะวันออก เฉียงเหนือ ภาคเหนือตอนล่างภาคกลาง ภาคตะวันออก จะมีพายุฝนฟ้าคะนองมากขึ้น และมีลมแรงกับมีลูกเห็บตกบางพื้นที่ ภาคใต้จะมีฝนเพิ่มขึ้น ขอให้ประชาชนดูแลสุขภาพเนื่องจากสภาวะอากาศร้อน ควรหลีกเลี่ยงทำกิจกรรมกลางแจ้งในตอนกลางวัน
พายุฤดูร้อนพัดถล่มในหลายพื้นที่ จ.อุดรธานี ฝนตกหนัก เกิดพายุหมุนพัดโรงเรียนและบ้านกว่า 100 หลังพังเสียหาย
พายุฤดูร้อน,อากาศร้อน,พายุฝนฟ้าคะนอง,บ้านเรือนเสียหาย,ต้นไม้หักโค่น,กรมอุตุนิยมวิทยา,ข่าวหน้า1